CELEX: 62018TN0180
Language: hu
Date: 2018-03-12 00:00:00
Title: T-180/18. sz. ügy: 2018. március 12-én benyújtott kereset – VJ kontra EKSZ

7.5.2018   
            
            
               HU
            
            
               Az Európai Unió Hivatalos Lapja
            
            
               C 161/69
            
         2018. március 12-én benyújtott kereset – VJ kontra EKSZ
   (T-180/18. sz. ügy)
   (2018/C 161/86)
   Az eljárás nyelve: francia
   
      Felek
   
   
      Felperes: VJ (képviselő: N. de Montigny ügyvéd)
   
      Alperes: Európai Külügyi Szolgálat
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az EKSZ által a felperes számára a 2017. június 22-i elektronikus levélben megküldött elszámolási kimutatást, valamint szükség esetén azon illetményelszámolást, amely elismerte/elismeri iskoláztatási támogatás nyújtását gyermekei számára;
            
         
               —
            
            
               kötelezze az alperest az eljárás összes költségének viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap jogellenességi kifogáson alapul, mivel a vitatott határozat, a 2016. április 15-i feljegyzés, amelyen a határozat alapul, és az EKSZ Iránymutatásai sértik a tisztviselők személyzeti szabályzatát és annak X. mellékletét.
            
         
               2.
            
            
               A második jogalap a megtámadott egyedi határozat jogellenességén alapul. E jogalap öt részből áll.
               
                           —
                        
                        
                           Az első rész az előreláthatóság, a bizalomvédelem és a jogbiztonság elvének megsértésén, valamint a megfelelő ügyintézés elvének és a felperes szerzett jogainak megsértésén alapul.
                        
                     
                           —
                        
                        
                           A második rész az EKSZ által tett kötelezettségvállalások nemteljesítésén, a nem megfelelő ügyintézésen, valamint a jogbiztonság elvének és a felperes jogos elvárásainak megsértésén alapul.
                        
                     
                           —
                        
                        
                           A harmadik rész a családhoz való jog és az oktatáshoz való jog megsértésén alapul.
                        
                     
                           —
                        
                        
                           A negyedik rész az egyenlő bánásmód elvének és a hátrányos megkülönböztetés tilalma elvének megsértésén alapul.
                        
                     
                           —
                        
                        
                           Az ötödik rész az érdekek mérlegelésének hiányán, valamint a meghozott intézkedés arányossága elve tiszteletben tartásának hiányán alapul.